Исемең шыксыз, кем куйган?

	Риман Гыйлемхановның йөзләрне-меңнәрне күптәннән борчып килә торган мәсьәлә-проблема күтәргән мөһим язмасын ифрат кызыксынып укуымның нигезле сәбәпләре бар. Үземнең туган авылым – Мунчали (халык аны Казан ханлыгы чорыннан шулай атап йөри. Аның чыгышы-этимологиясен мунчалы өй, мунчала елгасы һ.б. дип аңлатучы галимнәр бар).	 2006 елның 15 июлендә “Ватаным Татарстан”да “Сә­ер исемнәр” дигән язмам басылган иде. Аны 600 йортлы зур авылыбызның исемен русчалап, халыкны мәсхә­рәләгәндәй, “Мочалей” – сидек агыз, сидек түк” дип тәрҗемә итүләренә, хәзер һәр кешенең паспортында, мәктәп, мәдәният йорты һ.б. оешмаларның “Мочалеевская” яки”-ский дип шыксыз язылуына борчылып язган идем. Тик минем сүзгә бе­рәрсенең исе киттеме, мыегы селкенеп куйдымы соң? Һич юк. Бездә хәбәрче, журналист язып тора, газета басып тора, укучы укып тора, арба да, Крылов мәсәлен­дәге сыман, һаман шул урында тора. 
	 Фарук НӘФИЕВ, хезмәт ветераны, Тәтеш каласы	
Ватаным Татарстан

	№ --- | 18.06.2016	


